“Angren”da nafas yo‘llari kasalliklariga qarshi dorilar ishlab chiqariladi

2014—2015-yillarda mamlakatimizda nafas yo‘llari kasalliklarini davolovchi preparatlar ishlab chiqarilishi yo‘lga qo‘yilishi rejalashtirilmoqda. Bu loyiha Toshkent viloyatidagi “Angren” maxsus industrial hududida amalga oshiriladi, deya xabar qiladi “UzDaily” nashri.

Mazkur loyihaning qiymati 14 mln AQSh dollarini tashkil etadi va uning amalga oshirilishi uchun Xitoyning Kunmin Pharmaceutical kompaniyasi 7 mln AQSh dollari miqdorida mablag‘ kiritadi. Korxonaning loyihaviy quvvati nafas a’zolari xastaliklarini davolovchi 2 mln doza preparatni tashkil etadi.
Toshkent viloyatidagi “Angren” maxsus industrial hududi 2012-yilning 13-aprelida O’zbekiston Prezidentining farmoniga ko‘ra tashkil etilgan. Uning amal qilish muddati 30 yil bo‘lib, keyin yana faoliyatini davom ettirishi mumkin. Bu muddat davomida “Angren” MIHda alohida soliq rejimi amal qiladi va bojxona imtiyozlari joriy etiladi.
“Angren” maxsus industrial hududida asosan quyidagi soha va yo‘nalishlarga oid ishlab chiqarish korxonalari faoliyat yuritadi:
Eslatib o‘tamiz, “Angren” MIHda 2016-yilgacha 216,2 million dollarli loyihalar amalga oshirilishi haqida avval xabar bergan edik.